钦定古今图书集成/理学汇编/学行典/第204卷 > 华幼武
## 钦定古今图书集成/理学汇编/学行典/第204卷 > 华幼武

按《无锡县志》：“华幼武，字彦清，父铉早死，母陈以贞节
闻，诏表其庐。幼武与群儿戏于庭，闻母语平生事，辍
戏而恸。母问之，具言所闻，痛切，于是母亦泣下。事其
祖若仲父至孝，群从未尝析产异居。母老丧明日，召
亲戚与母善者，欢䜩无虚日。又构贞节堂、春草轩以
居之，晨夕左右以终其身。晚自号曰‘栖碧’。”